ອິນໂດເນເຊຍຫ້າມສູບຢາ ໃນທີ່ສາທາລະນະ ແຕ່ກໍຍັງມີການຖົກຖຽງກັນຢູ່
ບາງຄົນໂຕ້ແຍ້ງວ່າ ຢາສູບມີປະໂຫຍດຕໍ່ສຸຂະພາບ ຄືສາມາດນໍາໃຊ້ເພື່ອປິ່ນປົວ ອາການເຈັບປ່ວຍຕ່າງໆ​ໄດ້ ໂຮມທັງໂຣກມະເຮັງນໍາ.
ປະເທດອິນໂດເນເຊຍໄດ້ສັ່ງຫ້າມສູບຢາໃນສະຖານທີ່ສາທາລະນະ ແລະ ເວລານີ້ ກໍກໍາລັງ ພະຍາຍາມທີ່ຈະຄວບຄຸມການໂຄສະນາຢາສູບ ແຕ່ຄວາມຄິດທີ່ວ່າ ຢາສູບເປັນສານເສບ ຕິດນັ້ນ ກໍາລັງໄດ້ຮັບການທ້າທາຍຢູ່ໃນສານລັດຖະທໍາມະນູນຂອງອິນໂດເນເຊຍ ຕະຫລອດ ລຍະສອງເດືອນຜ່ານມານີ້ ສານດັ່ງກ່າວໄດ້ຮັບຟັງຄໍາໂຕ້ແຍ້ງຈາກພວກເຈົ້າໜ້າທີ່ແລະພວກ ຊ່ຽວຊານຫລາຍຄົນທີ່ເວົ້າວ່າ ຢາສູບບໍ່ເປັນອັນຕະລາຍຕໍ່ສຸຂະພາບ ບໍ່ພາໃຫ້ເປັນມະເຮັງ ປອດ ແລະຮອດອາດສາມາດເປັນປະໂຫຍດຕໍ່ຮ່າງກາຍດ້ວຍຊໍ້າ ທອງປານມີລາຍງານຈາກຜູ້ສື່ຂ່າວວີໂອເອ ທີ່ນະຄອນຫລວງຈາກາຕາ ມາສະເໜີທ່ານໃນອັນດັບຕໍ່ໄປ ກົດໝາຍກ່ຽວກັບສຸຂະພາບສະບັບນຶ່ງ ທີ່ໄດ້ຖືກຮັບຜ່ານ ເອົາໃນປີ 2009 ທີ່ຮັບຮູ້ວ່າຢາສູບເປັນສານເສບຕິດຊະນິດ ນຶ່ງນັ້ນ ໄດ້ຖືກນໍາເອົາມາພິຈາລະນາກັນໃໝ່ຢ່າງຖີ່ຖ້ວນ ຢູ່ ໃນອິນໂດເນເຊຍ ບ່ອນທີ່ອຸດສາຫະກໍາຢາສູບສາມາດຫລີກ ເວ້ນໃນອະດີດຜ່ານມາ ຈາກການຖືກກາໜ້າວ່າ ຜະລິດ ສານເສບຕິດນັ້ນ ໃນຕົ້ນເດືອນນີ້ ພວກນັກຊ່ຽວຊານໄດ້ບອກສານລັດຖະ ທໍາມະນູນຂອງອິນໂດເນເຊຍວ່າ ມາດການຶ່ງໃນກົດໝາຍ ດັ່ງກ່າວ ທີ່ຕີຄວາມໝາຍວ່າຢາສູບ ເປັນສານເສບຕິດໃຫ້ ໂທດນັ້ນ ແມ່ນເປັນການຈໍາແນກກີດກັນຕໍ່ພວກຊາວສວນ ປູກຢາທັງຫລາຍ ແລະກ່ອນໜ້ານັ້ນ ພວກອື່ນໆອີກກໍໄດ້ ໃຫ້ການວ່າ ຢາສູບບໍ່ແມ່ນຢາເສບຕິດໃຫ້ໂທດ ແຕ່ຢ່າງໃດ ທ່ານ Saldi Isra ສາສະດາຈານວິຊາກົດໝາຍລັດຖະທໍາ ມະນູນ ທີ່ມະຫາວິທະຍາໄລ Andala ໃນແຂວງສຸມາດຕຣາຕາເວັນຕົກ ໄດ້ກ່າວຕໍ່ສານວ່າ ມາດກາທີ່ວ່ານັ້ນ ແມ່ນບໍ່ຖືກຕ້ອງຕາມລັດຖະທໍາມະນູນ ທ່ານ ອິສຣາ ໃຫ້ການຕໍ່ສານວ່າ: ທ່ານ ບໍາບັງ ຊູກາໂນ ສະມາຊິກສະພາຈາກຂົງເຂດປູກຢາໃນພາກກາງ ເກາະຈາວາ ໄດ້ຂໍ ຮ້ອງໃຫ້ສານທົບທວນຄືນເບິ່ງກົດໝາຍສະບັບນີ້ ຖ້າຫາກວ່າສານເຫັນດີນໍາມາດກາທີ່ວ່ານີ້ ພວກບໍລິສັດຜະລິດຢາສູບທັງຫລາຍ ກໍອາດປະ ເຊີນກັບການຖືກສັ່ງຫ້າມໂຄສະນາໂດຍສິ້ນເຊີງ ຄືກັນກັບເຄຶ່ອງດື່ມອາລກໍຮອລ ຫລືເຫລົ້າ ທີ່ໄດ້ຖືກຮັບຮູ້ວ່າເປັນສານເສບຕິດໃຫ້ໂທດ ແລະການໂຄສະນາຂາຍເຫລົ້າ ຢູ່ໃນອິນໂດເນ ເຊຍນັ້ນ ຖືວ່າຜິດກົດໝາຍ ເປັນເວລາສິບປີຜ່ານແລ້ວ ທ່ານ ຊູກາໂນ ແລະພວກພວກສະໜັບສະໜຸນທ່ານ ກ່າວວ່າ ໃນດ້ານເທັກນິກແລ້ວ ຢາສູບ ບໍ່ແມ່ນສານເສບຕິດໃຫ້ໂທດ ແຕ່ວ່າຢາສູບບັນຈຸສານເສບຕິດ ຄືສານນິໂຄທີນນັ້ນ ພວກພະ ຍານທີ່ສະໜັບສະໜຸນທ່ານຊູກາໂນ ໄດ້ໃຫ້ການຕໍ່ສານວ່າ ຢາສູບສາມາດເຮັດໃຫ້ເປັນສານ ເສບຕິດນ້ອຍລົງໄດ້ ແລະຮອດເຮັດໃຫ້ເປັນປະໂຫຍດຕໍ່ສຸຂະພາບກໍໄດ້ Dr Sutiman Bambang Sumitro ສາສະດາຈານວິຊາອະນູຊີວະວິທະຍາທີ່ມະຫາວິທະ ຍາໄລ Brawijaya ໃນແຂວງຈາວາຕາເວັນອອກ ກ່າວຕໍ່ສານໃນເດືອນແລ້ວນີ້ວ່າຜ່ານສານ ເຄມີນ້ອຍໆນັ້ນ ຢາສູບສາມາດດັດແປງໃຫ້ເປັນແບບໃດກໍໄດ້ ແລະສາມາດນໍາໃຊ້ເພື່ອປິ່ນປົວ ອາການເຈັບປ່ວຍຕ່າງໆໄດ້ ອັນໂຮມທັງໂຣກມະເຮັງນັ້ນນໍາ Dr Sumitro ກ່າວວ່າ: ທ່ານ Aris Widodo ສາດສະດາຈານສອນວິຊາເພສັດວິທະຍາທີ່ມະຫາວິທະຍາໄລ Brawijaya ຄືກັນນັ້ນ ບອກຕໍ່ສານວ່າ ທ່ານບໍ່ເຄີຍໄດ້ຍິນວ່າ ຜູ້ໃດເສຍຊີວິດຍ້ອນການ ສູບຢາຈັກເທື່ອແລະກ່າວຕໍ່ໄປວ່າ ການສູບຢາສາມາດກໍາຈັດຄວາມອ່ອນເພຍ ຜ່ອນຄາຍ ຄວາມຕຶງຄຽດແລະຄວາມວິຕົກກັງວົນ ລະງັບປະສາດ ແລະເຮັດໃຫ້ເຮົາສາມາດເພ່ງເລັງ ໄດ້ດີຂຶ້ນ ທ່ານ ວິໂດໂດ ເວົ້າວ່າ: ການຂັດແຍ້ງກັນກ່ຽວກັບຢາສູບນີ້ ໄດ້ເລີ່ມຂື້ນເວລາມາດກາກ່ຽວກັບ ເລື້ອງນີ້ ໄດ້ຖືກລົບລ້າງອອກຢ່າງ ລຶກລັບ ຈາກຮ່າງກົດໝາຍສຸຂະ ພາບສະບັບສຸດທ້າຍໃນປີ 2009 ຊຶ່ງກໍ່ໃຫ້ເກີດຄວາມລະແວງສົງ ໃສວ່າ ລັດຖະບານໄດ້ກົ້ມຫົວ ໃຫ້ອຸດສາຫະກໍາຢາສູບ ເຫດການດັ່ງກ່າວນີ້ ຄ້າຍຄືກັນ ກັບຂໍ້ຂັດແຍ້ງກັນບັ້ນນຶ່ງໃນປີ 1992 ເວລາພວກສະມາຊິກ ສະພາໄດ້ລຶບມາດກາດຽວກັນນີ້ ອອກ ຫລັງຈາກຖືກວິ່ງເຕັ້ນເກ້ຍ ກ່ອມ ໂດຍພວກບໍລິສັດຜະລິດ ຢາສູບ ທາງກະຊວງສາທາລະນະສຸກໄດ້ຢືນຢັດວ່າ ມາດກາທີ່ສູນຫາຍໄປໃນປີ 2009 ນັ້ນ ແມ່ນ ເປັນພຽງການມອງຂ້າມໄປເທົ່ານັ້ນ Dr Hakim Siromuda Pohan ສະມາຊິກພັກປະຊາທິປັດຄົນນຶ່ງ ທີ່ຊ່ວຍຮ່າງກົດໝາຍ ສະບັບດັ່ງກ່າວ ຄິດວ່າການວິ່ງເຕັ້ນຂອງພວກບໍລິສັດຢາສູບ ແມ່ນຢູ່ເບື້ອງຫລັງການຜັກດັນ ໃຫ້ລຶບມາດການັ້ນອອກ ອີກຄັ້ງນຶ່ງ ທ່ານ ໂປຮັນ ກ່າວວ່າ ການຂົນຂວາຍທາງການເມືອງ ແລະການຕໍ່ສູ້ກັນຢູ່ໃນສານກ່ຽວກັບຢາສູບນັ້ນ ບໍ່ແມ່ນ ເລຶ່ອງທີ່ເກີດຂຶ້ນສະເພາະແຕ່ຢູ່ໃນອິນໂດເນເຊຍ ຕົວຢ່າງເຊັ່ນ ໃນປີ 1994 ເຈົ້າໜ້າທີ່ ລະດັບບໍລິຫານສູງສຸດເຈັດຄົນຂອງບໍລິສັດຜະລິດຢາສູບ ກໍໄດ້ໄປໃຫ້ການຕໍ່ລັດຖະສະພາ ຂອງສະຫະລັດວ່າ ພວກເຂົາເຈົ້າບໍ່ເຊື່ອວ່າ ຢາສູບເປັນສານເສບຕິດໃຫ້ໂທດ ແຕ່ຜົນການສຶກສາຄົ້ນຄວ້າຂອງນາໆຊາດຫລາຍພັນຄັ້ງ ພົບວ່າຢາສູບເປັນສານເສບຕິດ ແລະເປັນອັນຕະລາຍຕໍ່ສຸຂະພາບ ຜົນການສຶກສາຄົ້ນຄວ້າຈໍານວນນຶ່ງ ເຊັ່ນອັນທີ່ເຮັດຂຶ້ນໂດຍສະຖາບັນການໃຊ້ຢາໃນທາງ ຜິດແຫ່ງຊາດສະຫະລັດ ໄດ້ສະແດງໃຫ້ເຫັນວ່າ ສານນິໂຄທີນ ເປັນສານເສບຕິດທີ່ພາໃຫ້ ຕິດຫລາຍທີ່ສຸດອັນນຶ່ງ ການສຶກສາຄົ້ນຄວ້າບາງອັນ ກ່າວວ່າ ສານນິໂຄທີນເປັນສານທີ່ ເສບແລ້ວ ພາໃຫ້ຕິດຫລາຍກວ່າຜົງເຮໂຣອີນ ໂຄເຄນ ແລະເຫລົ້າດ້ວຍຊໍ້າ ອົງການອະນາໄມໂລກກ່າວວ່າ ຢາສູບໄດ້ເອົາຊີວິດໄປ ເຄິ່ງນຶ່ງຂອງຈໍານວນຜູ້ສູບຢາທັງໝົດ ຫລືຫລາຍກວ່າຫ້າລ້ານຄົນຕໍ່ປີ ອົງການອະນາໄມໂລກກ່າວອີກວ່າ ຢາສູບຍັງມີສ່ວນພົວ ພັນກັບໂຣກມະເຮັງຫລາຍໆຊະນິດ ເປັນຕົ້ນວ່າ ມະເຮັງປອດ ມະເຮັງພົກຍ່ຽວ ມະເຮັງເຕົ້າ ນົມ ແລະລໍາໃສ້ ພ້ອມທັງພະຍາດຫົວໃຈ ແລະໂຣກລົມສາລະບາດ ຫລື stroke ນໍາດ້ວຍ